Source: https://ispis.sk/judikatura/KSKE/7Cbi2/2010
Timestamp: 2020-04-08 13:22:47+00:00
Document Index: 3050015

Matched Legal Cases: ['súd ', 'súd ', 'súd ', 'Súd ', 'súd ', 'súd ', '§ 142']

KSKE 7 Cbi 2/2010 - iSpis
iSpis Judikatúra – KSKE 7 Cbi 2/2010
KS v Košiciach, dátum 25.10.2012, sp.zn. KSKE 7 Cbi 2/2010
Súd: Krajský súd Košice Spisová značka: 7Cbi/2/2010 Identifikačné číslo súdneho spisu: 7010210172 Dátum vydania rozhodnutia: 26. 10. 2012 Meno a priezvisko sudcu, VSÚ: JUDr. Janka Kočišová ECLI: ECLI:SK:KSKE:2012:7010210172.2
Krajský súd v Košiciach samosudkyňou JUDr. Jankou Kočišovou v právnej veci žalobcu L. depozitár cenných papierov SR, a.s., ul. XX. augusta X/A, C., P.: XX XXX XXX, proti žalovanému L. s.r.o., D. XX, E., P.: XX XXX XXX, o určenie pravosti prihlásenej pohľadávky vo výške 53,45 eur takto
Určuje, že pohľadávka žalobcu voči úpadcovi vo výške 53,45 eur, prihlásená v konkurznom konaní 3K 191/2002 je nesporná ako pohľadávka prvej triedy.
Žalobca sa svojim návrhom domáhal, aby súd určil, že jeho pohľadávka vo výške 53,45 eur prihlásená v konkurznom konaní 3K 191/2002 voči úpadcovi je nesporná. Pohľadávku na prieskumnom pojednávaní poprel žalovaný a uviedol, že pohľadávka neexistuje. Popretie pohľadávky nie je dôvodné, pohľadávka existuje a právnym titulom jej vzniku je zmluva. Zmluvný vzťah vznikol na základe zmluvy Č. sp.: K. SR LP-XXXX/XXXX zo dňa XX.XX.XXXX. Faktúrou č. XXXXXXXXXX fakturoval služby na základe uvedenej zmluvy.
Žalovaný vo vyjadrení k žalobe uviedol, že naďalej popiera prihlásenú pohľadávku, pretože ani z podkladov predložených k žalobe nevyplýva jej dôvodnosť.
Súd vykonal vo veci dokazovanie a zistil tento skutkový stav. Uznesením Krajského súdu v Košiciach č.k. 3K 191/02-8 z 27.1.2003 bol vyhlásený konkurz na majetok dlžníka G. P. a.s., S. 2, E. (neskôr zmena na D. XX, C.) . V konkurznom konaní žalobca prihlásil pohľadávku vo výške 53,45 eur (1 610,20 Sk) . Na prieskumnom pojednávaní dňa 2.12.2009 pohľadávku poprel žalovaný a ako dôvod uviedol, že pohľadávka neexistuje.
Pretože žalovaný poprel žalobcom prihlásenú pohľadávku, žalobca sa určenia svojho práva domáha podanou žalobou.
Žalobca a úpadca uzatvorili dňa 27.11.2002 zmluvu označenú ako zmluva s emitentom listinných akcií na meno o vedení zoznamu akcionárov. Na základe tejto zmluvy žalobca zaregistroval a vedie zoznam akcionárov listinných akcií na meno v evidencii SCP SR (teraz Centrálny depozitár cenných papierov SR, a.s.) .
Žalobca vystavil úpadcovi na základe uvedenej zmluvy čl. IV faktúru č. XXXXXXXXXX, ktorou vyfakturoval poskytnuté služby, a to konkrétne službu L prevzatie zoznamu akcionárov LA na meno do evidencie strediska vo výške 2 001,00 Sk a službu C4-II-14.7 ročný poplatok za vedenie zoznamu akcionárov LA na meno pre spoločnosť vo výške 5 000,00 Sk a DPH vo výške 1 610,20 Sk, spolu 8 611,20 Sk. Úpadca z fakturovanej sumy zaplatil 7 001,00 Sk a nezaplatená ostala suma 1 610,20 Sk - 53,45 eur. Popretie pohľadávky preto nebolo dôvodné.
Vzhľadom na uvedené súd žalobe vyhovel a určil, že pohľadávka žalobcu prihlásená v konkurznom konaní je nesporná ako pohľadávka prvej triedy.
O trovách konania súd rozhodol podľa § 142 ods. 1 O.s.p. a žalobcovi priznal náhradu trov konania pozostávajúcich zo súdneho poplatku vo výške 99,50 eur.